
Health, nutrition £ growth ; Pregnancy £ lactation 


Health é Sickness ; Vaccine: what, when, why, 
Fever ; Deshydratation: Diarrhea, vomiting 
Lead poisoning Eye and ear infection 
Bronchitis é£ Pneumonia Lyme diseases ; 

Head injury, Ringworm of scalp and Head lice 

Constipation 4 diarrhea High blood pressure 





Diabetes Aids 


NAME Telephone 
Institution Fax 
Address 


City/State/Zip ` 







za! 
41 





o swè ; 

ei 
sa] 
Si 
ii 
k'a] 

5 

5] 
3! 
SI 
S/ 











EDUCA VISION INC. 
7550 NW 47th Avenue 
Coconut Creek, FL 33073 
Tel: 954 725-0701 
ka 





ENTWODIKSYON 


Nan pami Ayisyen, plen moun ki fè dyabèt, men pèsonn pa konn konbyen moun 
ki gen maladi sa-a, konbyen ladan-yo ki konn sa, konbyen ki ap kontwole-l byen. 


Poutan se yon maladi ki komen anpil, menm si nou paka met yon chif atè. Nan 
peyi Dayiti, youn nan pwoblèm ki genyen nan kontwole dyabèt sèke moun ki 
genyen maladi a pa konprann sa kap pase-l la. Li ka pa pran ensilinn nan jan pou- 
l pwan-l, gen de lè li pa swiv dyèt la jan pou-l swiv li. 


Tout sa, se paske moun nan pa konprann sans maladi a. Doktè ak Enfimyè yo 
konn pa fin bay moun nan tout detay li ta bezwen genyen an. 


Ekri yon liv sou dyabèt pou Ayisyen se yon devwa. Se pa yon travay fasil paske 
fò yon moun di egzakteman sa pou ou di, ni plis, ni mwens. Men fòk ou di tout 
sa ki enpòtan. Fòk ou bay konsèy epi fòk ou respekte tradisyon ak abitid yo tou. 


Men se yon plezi tou, mete yon enfòmasyon-an aladispozisyon pou moun ki 
bezwen-l. Nou swete gen anpil moun ki li-l epi ki mete konsèy yo anpratik. 


Liv sa-a, se pou tout Ayisyen ki fè sik. Pou tout moun ki vle konnen plis sou afè 
dyabèt. Si jodi-a liv sa-a rive fèt, se grasa mari-m Fekyè, ki se yon sous 
ankourajman. Se li tou ki te ban-m anpil konsèy sou fason liv-la te dwe ye. 


Mwen vle dedye liv sa-a pou Madan Desten, se yon moun ki chè anwenmenm, 
se yon madanm ki fè sik tou. Mwen pale avè-l toutan sou sa-l santi, sou sa pou-l 
fè. Mwen espere li kontinwe ap kontwole sik li toutan. 





























I. SA SA VLE DI GEN DYABÈT 


Andedan kò yon moun, nan zòn tou 
pre lestomak li, gen yon ògan ki rele 
pankreyas. Pankreyas la pwodwi yon 
òmòn ki rele ensilin. Tout moun 
bezwen ensilin pou yo viv. Moun ki 
pa gen ensilin andedan kò yo osnon si 
yo genyen l, yo pa ka sèvi avè l, yo 
gen pwoblèm. Yo gen dyabèt. 





CH! idratkabòn 


Kidonk dyabèt se yon sitiyasyon kote 
yon moun pa gen ensilin disponib 
andedan kò l osnon si li genyen 1, li pa 
ka sèvi avè l. Moun ki pa gen ensilin 
andedan kò yo osnon ki pa gen ase, yo 
fè dyabèt sa yo rele tip 1 an. Se sitou 
timoun ak jenn moun ki fè kalite 
dyabèt sa a. Depi yon moun fè kalite 
dyabèt sa a, fò ou pran ensilin 
kanmenm. 


Anjeneral, ensilin se nan piki yo pran 
sa. 

A nannan 


Gen moun ki gen ensilin andedan kò l 
men ki pa sa sèvi avè l, yo konn ba yo 
medikaman ki pou fè yo vinn ka sèvi 
ak ensilin nan. Gen de fwa, yo konn 
bezwen pran piki ensilin, men se pa 
tout moun. Anjeneral, se moun ki 
gentan pral rive nan 40 an konsa ki 
gen tip dyabèt sa a, yo rele 1 dyabèt 

| tip 2. Moun ki fè tip dyabèt sa a, 
pati nan tretman yo ki pi enpòtan se 

i kontwole kantite sa yo manje epi fè 
egzèsis. 

II. KÒZ DYABÈT 


Kisa ki lakoz dyabèt, pa gen repons 
pou sa men nan peyi Ozetazini pa 
egzanp, gen omwen 13 milyon moun 
ki gen dyabèt epi menm 50 ladan yo 
pa konn sa. Nou menm Ayisyen, nou 
pa ka di konbyen nan nou ki fè dyabèt 
men nou konnen gen anpil epi gen 
moun ki konn vinn konn sa nan ta 
osnon gen moun ki mouri akoz dyabèt 
men pèson moun pa konnen se sa ki 
touye yo. Se paske gen anpil Ayisyen 
ki gen enterè konnen sou dyabèt ki fè 
nou ekri liv sa a. 

III. KONDISYON KI FASILITE L 


Menm si pèsòn moun pa konn: kòz 
dyabèt nou konnen sepandan detwa 
kondisyon ki mache ak dyabèt tankou: 


` Si gen plizyè moun nan fanmi an 

` ki genyen 1 yon moun gen plis 
chans genyen l tou. Sa se 
eredite. 


+x Si yon moun gwo. 





x Si yon moun anseni epi li gwo 
anpil epi 1 ap pran anpil pwa 
toujou. 





x Si yon moun sou tansyon epi nè 
li toujou doubout. 


x Si yon moun ap antre nan laj. 


Lè gen plizyè nan kondisyon sa yo ki 
mache ansanm, risk la ogmante. 

IV. TRETMAN DYABÈT? 











Yon moun ki fè dyabèt dwe al wè 
doktè touswit. Doktè ap konsilte 1 epi 
li ka fè tyeke plizyè bagay nan kò l. 
Lè sa al ap di I si nan ka pa li a se 
pou li pran ensilin ou pa. Objektif 
tretman an se fè sik nan san moun nan 
toujou rete nan yon nivo nòmal. 
Tretman pa yon moun pa ka bon pou 
yon lòt. Ou pa ka deside poukont ou 
w ap swiv tretman pa yon lòt moun. 
Tretman dyabèt se yon tretman 
pèsonèl. 


Dyabèt se yon sitiyasyon ki ka sou 
kontwòl depi moun nan swiv tretman 
an kòmsadwa. | 
Tretman dyabèt gen 4 pati ladan l: 
“ manje byen, 
+ fè egzèsis, 
“ kontwole pwa w epi 
“ pran medikaman an (si ou 


gen medikaman pou ou 
pran). 

V. RELASYON ANT DYABET AK SIK 


Lè yon moun manje, manje a desann 
pase nan tib dijestif li (sa vle di depi 
nan bouch al nan lestomak pou 
kontinwe sou trip anpasan pa gòj li) 
pou li kraze an ti moso fen fen. Ti 
moso fenfen yo gen pou vinn bay kò a 
tout nouriti li bezwen. Nouriti yo fè 
yon bò, rès la se fatra ou jete l nan 
pipi ak nan poupou. Nouriti yo menm 
yo swiv yon wout pou yo antre 
andedan san an. Se konsa yo 
kontinwe vwayaje nan san an pou yo 
ale nan tout kò a, selon kote yo dwe 
ale. Etap ki pèmèt nouriti a antre 
andedan kò a pou yon moun ka grandi, 
gwosi osnon fè lòt bagay rele 
metabolis. 








Se nan manje yon moun manje li 
jwenn nouriti. Gen senk kalite nouriti. 
Nou menm Ayisyen nou rele yo 
fòtifyan. Se: Pwoteyin, Grès, Idrat 
Kabòn, Vitamin ak Mineral. Yon 
bagay ki enpòtan pou nou mansyone la 
a se kalori. Sa se kantite fòs pwisans 
ki nan manje yo. Tout manje gen 

- kalori, genyen ki gen plis ke lòt. 

Gen manje ki bay plis idrat kabòn, 
gen ki bay plis pwoteyin osnon gen ki 
bay plis grès pa egzanp. Andedan kò 
yon moun, idrat kabòn bezwen ensilin 
pou li ka ale toupatou nan kò a. Idrat 
kabòn se yon fòtifyan ki gen anpil 
responsabilite nan fè kò yon moun 
mache nòmalman. Sitou pou ba li 
kouray. 


Yon moun ki gen pwoblèm ak 
pankreyas li ki pa pwodwi ensilin 
osnon si moun nan gen ensilin nan 
men li pa ka sèvi avè l, l ap gen 
pwoblèm pou li itilize idrat kabòn. 
Kidonk, 1 ap gen pwoblèm pou kò 1 
viv san idrat kabòn yo ki responsab ba 
i kouray la. I 


Konsa, moun nan manje, idrat kabòn 
yo rive nan san an men pa jwenn ak 
ensilin ki ta pou pèmèt li kontinwe 
antre vwayaje nan kò a. Idrat kabòn 
nan rete anpile nan san an. San an 
vinn gen twòp. Pandanstan an, rès kò 
a pa genyen . 

Ou jwen idrat kabòn nan manje. Idrat 
kabòn se tout fanmi sik, farin, 
lanmidon ak fib. Tout manje ki gen 
yonn osnon plizyè nan manm fanmi sa 
a genyen idrat kabòn. Tout fanmi sa a, 
yo sanble youn a lòt epi yo boule 
menm jan lè yo andedan kò yon moun. 


Apa de fib ki yon jan diferan, tout lòt 
manm fanmi idrat kabòn yo tounen sik 
lè li rive andedan yon moun. Ke li te 
farin, lanmidon osnon sik dous sa ou 
konnen an, tout bay sik lè yo andedan 
W. 


Si pa gen ensilin ki pou fè yo 
kontinwe vwayaj yo andedan kò a, lè 
yon moun manje anpil sik, farin ak 
lanmidon, vinn gen anpil sik nan san 
yo epi sik sa a rete nan san an, ni pa 
ni moute ni desann. 


Sik nan san an vinn wo. ensilin 

Farin ak lanmidon pran yon ti tan pou 
yo tounen sik la, yo pa rapid menm 
jan ak sik sa ou sikre ji, kafe osnon 
labouyi a, limenm li moute sik nan san 
an plop plop. Sik rapid li menm. Se 
sa ki fè yo pa rekòmande yon moun ki 
fè dyabèt pou li pran sik men li ka 
pran enpe manje ki gen farin ak 
lanmidon ak fib tankou avwann, diri, 
espageti, pen, kasav, pawtsouch, 
elatriye. 








Kòm moun ki fè dyabèt gen pwoblèm 
ak idrat kabòn sitou, li pa gen 
pwoblèm ak lòt fòtifyan yo tèlman, 
kidonk, nou pap pale de lòt yo byenke 
nou gen pou nou fè yon ti rale trèz 
enpòtan sou grès. 

VI. IDRAT KABON OSNON SIK NAN MANJE 


F`m nou di deja, manje ki gen anpil 
iurat kabòn, se manje ki gen anpil sik, 
lanmidon ak farin. Manje sa yo pou 
laplipa se: sik blan, sik wouj, rapadou; 
se ekip sereyal yo ( sa vle di diri, 
pitimi, mamoulen ble pa egzanp), pen, 
espageti, pwa sèk, viv ( tankou «KK“ 
bannann, patat yanm, malanga, Nè 
mazoumbèl pa egzanp). Pwa sèk “— 
tankou pwa nwa, pwa wouj, pwa bè 
gen anpil idrat kabòn tou. 








Estavx-ti 


Apadsa, lèt ak manje ki nan fanmi lèt 
(yogout pa egzanp) gen bon kou idrat 
kabòn. Fwi gen enpe men pa anpil 
legim gen ti kras sèlman, vyann li 
menm, pa genyen menm. Men kòm se 
pa yo ki gen plis, yo pa twò limite 
yo. Moun ki fè sik lib pou manje 
legim ak vyann. 

Kidonk, ou ka wè ke bagay dous gen 


anpil idrat kabòn ladan l anjeneral e se 
pou sa yon moun ki fè dyabèt pa ka 
pran bagay dous. Men se pa tout idrat 
kabòn ki dous. Genyen ki gen gou 
farin ak lanmidon. Yon lòt diferans 
ankò ki enpòtan sèke idrat kabòn ki 
dous la li antre vit nan san an: se pou 
sa yon moun ki fè dyabèt pa dwe pran 
sik. 


Men si moun sa a ta endispoze pase 
sik nan san l desann twò ba, li mèt 
pran sik osnon yon bagay sikre paske 
se sa ki ka moute I nòmal byen vit. 


Si yon moun ta endispoze pase sik nan 
san 1 twò wo, se pa pou yo janm L 
moun sa a sik osnon anyen dous: 

ta ka moute sik la pi wo toujou. 


abèt Kisa nou dwe konnen 








A; 


21 











VII. SIK LA KA MOUTE LI KA DESANN 


Dapre sa yon moun manje, tip manje 
li manje a, kantite sa li manje epi chak 
kilè li manje, wotè sik nan san l ap wo 
osnon ap ba. Gen yon nivo sik ki 
nòmal moun dwe genyen paske yon 
moun dwe genyen enpe sik nan san l. G 
Sik sa a, kidonk idrat kabòn, li trèz 
enpòtan pou 1 fè sèvo moun mache 
byen. Li bay fòs tou pou moun ka gen 
kouray fè travay di. Si sik la desann 
ba, moun nan ka endispoze paske sèvo 
l paka rete san li pa gen idrat kabòn. 
Epi se pa sèvo a sèlman. Idrat kabòn 
gen anpil responsabilite andedan kò 
yon moun. 


Yon moun ki pa fè dyabèt, kò li gen 
kontwòl sou wotè sik nan san an paske 
li pwodwi ensilin epi ensilin nan okipe 
de sa. Kò yon moun ki pa gen dyabèt 
toujou ap pwodwi ensilin pou reponn a 
bezwen l. 

Moun ki fè dyabèt, sik li andwa twò 
wo osnon twò ba. Sa depann de sa li 
manje, lè li manje, kantite ensilin l ap 
pran (si se nesesè) epi kantite aktivite 
egzèsis li fè tou. Pou yon moun 
kontwole dyabèt la fò li kenbe yon 
ekilib ant tout bagay sa yo konsa nivo 


sik la ka rete nòmal. 
egzèsis 


Lè sik you moun wo, gen you seri de 
sentòm li andwa santi, li pa santi ! 
byen. Lè sik la wo, si li fè tès,sa ka 
parèt nan san l osnon nan pise 1. Gen 
tès ki montre ki kantite sik ki nan san 
an. Pandans tan an, si sik la ret nan 
san an, li pa ale gaye nan tout kò 
a,sèvo moun nan, mis li yo toupatou 
nan kò 1 bezwen sik la, yo pa jwenn 
li. Kò moun nan fè yon reyaksyon. 


Pandanstan an, pou li ka gen you ti 
kouray, kò li pran grès li te genyen 
sere nan rezèv li sèvi avè l pou fè sik: 
sitiyasyon sa a ka lakòz moun nan 
andwa pèdi konesans epi antre 
ankoma. 

Se sa ki fè, moun ki pa ka pwodwi 
ensilin fèt pou pran li. Fòk li pran ! 
chak jou. Gendefwa, de a twa fwa pa 
jou. Sa se ka moun ki fè dyabèt tip 1 
an. Sèl jan moun sa yo ka pran 

ensilin se nan piki, yo pa ka pran l nan 
grenn ni nan siwo paske lestomak 
moun twò asid, li ka detwi ensilin lan. 
Se sa ki fè moun pran ensilin nan piki 
pito. 


Dyabèt tip 1 an, lè l ap antre sou yon 
moun, li parèt plopop. Epi se jenn 
moun ki plis genyen 1. Dapre kalkil ki 
fèt, 1570 nan moun ki fè dyabèt se tip 
sa a yo fè. 





Moun ki pwodwi ensilin nòmalman, 
men ki gen ti pwoblèm pou ensilin nan 
travay byen, doktè ka fè yo pran you 
grenn espesyal pou ede ensilin andedan 
kò yo a fonksyone. 





t Kisa nou dwe konnen 24 


Moun sa yo, se moun ki fè dyabèt tip 
2 a. Moun sa yo andwa pran yon 
medikaman dapre preskripsyon doktè. 
Lè tip 2 ap antre sou yon moun, li 
antre ankatimini, tou dousman. Ou pa 
santi tout sentòm yo toudenkou. Se 
moun ki depase 40 an epi ki gwo ki 
plis gen tandans genyen l. Kalkil ki fèt 
montre ke 8590 moun ki fè dyabèt, se 
tip sa a yo fè, se li ki plis popilè. 

Gen you lòt kategori moun ki pa 
bezwen pran ni ensilin ni grenn, yo 
dwe veye sa yo manje sèlman. Epi yo 


dwe fè egzèsis tou. Moun sa yo, dyèt 


ak egzèsis la se sèl tretman yo... 


Moun ki fè dyabèt tip 1 an ak dyabèt 
tip 2 a bezwen veye sa yo manje tou. 
Yo bezwen fè egzèsis tou. Men yo 
pran piki osinon grenn tou pou 
kontwole dyabèt la. 


Pwiske moun ki fè dyabèt gen 
pwoblèm pou pwofite idrat kabòn nan 
manje, fòk sa yo manje anba kontwòl. 


Sitou manje ki gen anpil idrat kabòn. 


Kantite idrat kabòn nan dwe sou 
kontwòl. Epi manje ki gen twòp grès 
dwe sou kontwòl tou. 


Se sak fè dyèt se you bagay ki trèz 
enpòtan pou yon moun ki fè dyabèt. 
Pa gen mwayen pou yon dyabetik viv 
ansante si li pa kontwole dyèt li 
regilyèman chak jou. 

Lè you moun fè dyabèt, li andwa vinn 
rann li kont de sa paske li ka al pise 
souvan li ka swaf anpil, li ka gen dòmi 
toutan, li ka santi tèt vire ak kè plen, li 
ka rete konsa lap megri. Kou la l ka 
doktè, depi se sa li genyen epitou li 
koumanse pran medikaman doktè a 
preskri yo, tout sentòm yo disparèt 
paske dyabèt la vinn sou kontwòl. 

èt 


VvHI. PREKOSYON MOUN TE DWE PRAN 


Dyabèt se you maladi ki ka kontwole 
fasilman. Li mande pou you moun 
òganize, konn planifye lavi l davans, 
fè egzèsis epitou gen yon vi estab, san 
twòp moute desann, sezisman, kòlè 
elatriye... Gen twa bagay ki dwe sou 
kontwòl. Sa li manje (nitrisyon), 
aktivite (egzèsis) ak remèd (tretman) li 
gen pou 1 pran yo. 


A. NITRISYON 


1. Dyèt nòmal tout moun 
dwe swiv. 


Kò tout yon moun bezwen tout kalite 
fòtifyan. Chak fòtifyan gen wòl pa yo, 
yo tout enpòtan, meyè fason pou yo 
bay rezilta se pou yon moun pran yo 
ansanm, enmenmtan, sa vle di pou l 
manje tout kalite manje, nan tout 
gwoup yo. Sa rele yon dyèt balanse. 
Nou ka di yon dyèt balanse lè kat 
gwoup manje yo nan asyèt moun nan 

` anmenmtan. 

Menm kat gwoup manje sa ou konnen 
yo, yo separe yo an sis pou moun ki 
fè dyabèt konsa li pi fasil pou yo 
kontwole kilès ki bay plis sik ke lòt. 


Pou yon moun ki fè sik ka konnen si 
sa l manje yo balanse epi si jan l 
manje a pèmèt li jwenn tout kalite 
fòtifyan, se pou li gade wè si li manje 
osinon bwè chak jou: 


“ manje ki gen lèt, osinon 
fwonmaj ladan-l 


“ manje ki gen vyann, osinon 
pwa sèch osinon ze 


“ — manje ki gen legim fèy 


“ — Lòt legim ki gen farin ladan 
yo tankou pwa frans pa 
egzanp. 


“ fwi osinon ji fwi 


“ manje ki gen farin osinon 
lanmidon ladan yo tankou 
diri, mayi, pwa, pitimi, 
espageti, pen, ponmtè, patat, 
bannann, viv, elatrye. 

2. Gid pou`manje 
dyabetik 


Swiv dyèt sa espesyalis la kalkile 
pou ou a. 


Manje alè chak jou, chak fwa. 


Evite manje ki gen sik, 
jele,konfiti, rapadou, myèl, gato, 
kola, ji, kafe, depi se bagay ki 
gen sik. 


Pa manje anpil grès sitou grès sa 
yo: mantèg, bè, krèm lèt, vyann 
gra, sòs, lèt antye (lèt vach ki 
gra a) elatriye. Veye manje ki 
gen anpil kolestewòl tankou ze, 
gato, epi vyann tankou fwa, kè, 
zizye, sèvèl, ren. 


Pa bwè alkòl. Si ou bwè, fè 
doktè a konn sa epi l a di w ki 
kantite maksimòm ou ka bwè. 

Li tout sa ki ekri sou bwat osnon 
sou sache manje w ap achte: 
gade ki kantite idrat kabòn, sik 
sitou, kalori, grès. Sa ki nan tèt 
lis la se li ki pi plis. 

“ Ou pa bezwen achte manje 
espesyal, manje dayèt non plis.Menm 
manje sa ou abitwe manje yo ou ka 
kontinwe manje yo men se pou ou 
kontwole kantite nan chak. 


“ Kontwole pwa ou. Lè yon moun (3) 


gwo, li bezwen plis ensilin epitou 
gwosè ogmante chans pou ou gen 
konplikasyon ak dyabèt la. Pou ou pa 
gwo se pou ou evite pran manje ki gen 
twòp kalori epi twòp grès tou. 


“ Si ou gwo se pou ou pèdi pwa 
kanmenm. Kidonk se pou dyèt ou a 
kontwole kantite kalori ou ka pran 
chak jou. Sa vle di tou ou pa ka manje 
manje ki gen anpil kalori tankou gato, 
pitza, bagay konsa. 


“ Si ou manje deyò souvan li bon 
pou ou konnen ki kantite pòsyon ou 
gen dwa manje nan chak gwoup yo, ki 
gwosè chak pòsyon epi ki jan ou ka 
ranplase youn pou yon lòt. 

“ Si yon jou ou gen pou ou manje .- 
anreta,pran yon ti kolasyon anatandan, 
pa kite sik nan san w gentan desan ba. 
Depi ou pran tan pou ou manje, l ap 
desann. 


“ Mande espesyalis yo (doktè, 
enfimyè, nitrisyonis elatrie) 
enfòmasyon sou sa ou dwe manje, yap 
prepare yon lis pou ou ak tout 
esplikasyon sa ou bezwen. 

3. Danje ki gen nan 
twò gwo a 


Moun ki fè sik pa dwe gwo, yo te dwe 
peze pwa nòmal yo, yo pa dwe peze 
plis ke sa paske dyabèt pa ka kontwole 
byen lè pwa moun nan wo. Moun ki 
peze twòp, pi gwo risk yo sèke: 
“ yo pa ka viv lontan 
yo gen tandans fè tansyon 


Kè yo gen tandans ba yo 
gwo pwoblèm 


yo gen plis chans fè kansè 


| 4. Prekosyon pou 
kontwole pwa 


“ manje mwens grès, pa fri, 
kwit manje nan fou pito 


“ — achte vyann ak lèt, fwonmaj, 
ki pa gen fò grès 

“ — wete grès nan vyann yo, 
wete po pou'-la anvan ou 
kwit li 


“ manje mwens bè, magarin, 
manba, zaboka 


“ pa manje sòs, osinon fè sòs 
la san grès 


“ — olye ou bwè krèm, pran 
yogout konjle ki fèt ak 
yogout san grès 


“ manje fwi olye de gato, lòt 
bagay dous 


“ manje pen olye de pate 


“ manje fwi fre, ji fwi konn 
gen sik ladan-l 





“ — mete mwens sik nan labouyi, 
ji, kafe, elatrye 





“ kontwole kantite grès w mete 
nan manje 


“ — kontwole kantite manje w ap 
manje, you plat se kont 


t Kisa nou dwe konnen 34 








Tout moun ka fè dyabèt 





Tout moun ka fè dyabèt 


“ manje 3 fwa pa jou, pa fè ti 
goute detanzantan 


“ al fè egzèsis, menm ou ti 
mache nan kafou a 


“ manje lakay pi bon, sa nan 
restoran an konn plen lwil 


“ lè ou pa grangou, pa manje 


5. Ki kalite dyèt ou 
dwe swiv 


Tout moun ki vle viv lontan te dwe 
swiv you dyèt ki pa gen ankenn eksè 


la dan l. Sa vle di, pran abitid manje 
sak bon pou la sante. Zo [a 

Dokte w ap di w ki dyèt ki bon pou 
ou. Men kèk ide jeneral sou sa ki 
konsidere you dyèt ki pou kenbe ou 
ansante. 


“ Fòk ou manje tout kalite 
manje 


“ Fòk w pa manje anpil grès, 
ni anpil kolestewòl 


“ — Fòk ou pa manje anpil sèl 
“ — Fòk ou pa manje sik 


“ Fòk ou manje anpil legim ak 


Fwi 
“+ Fòk ou evite bwè alkòl 


“ De fwa pa semèn konsa, pa 
manje vyann, manje pwa pito 





“ Fòk ou manje pwason you 
fwa pa semèn konsa 


“ Fòk ou evite vyann wouj 


(vyann bèf), twòp ze, fwa 
ak zizye osnon sèvo bèt: yo 

gen anpil kolestewòl ladan- 
yo 

6. Prekosyon 
dyabetik dwe pran 


“ Ou pa manje plis ke yon plat 
manje chak fwa, sa vle di, pa 
double, amwenske se legim fèy 
(san sòs, san vyann) 


“ Ou pa manje de manje ki gen 
farin ladan Il anmemtan. Si ou 
pran bannann, ou pa pran diri, si 
ou pran mayimoulen ou pa nan 
pran patat, sere pou demen osinon 
pita pou soupe. 


“ Ou pa manje twòp. Manje 
twa fwa pa jou sèlman, sa vle 

di, manje maten (dejene), manje 
midi epi soupe. Ou pa dwe ap 
pran you ti kolasyon detanzantan 
amwenske se konsa doktè a osnon 
nitrisyonis la kalkile dyèt la. 


“ Ou pa manje twòp lwil, sa fè 
moun vinn twò gwo. Sa mete 
sante w andanje. 


“ Ou pa manje twòp sèl, sa pa 


bon pou kè w, sa ka mete sante w 
andanje. 

“ Ou pa pran sik menm, sòf lè 
sik nan san ou ba epitou 

ou santi ou pral endispoze. Lè sa 
a, sik ou pran an, ke l te sik wouj 
osinon blan, se tankou you remèd 
li vinn ye,lap fè sik nan san an 
moute vinn nòmal. 


“ Ou ka manje tout bagay depi 
se pa sik, jele, bonbon osinon lòt 
bagay dous. Paske bagay dous sa 
yo ap fè sik nan san ou moute. 


“ Ou ka manje nenpòt manje ki 
gen farin ladan l, depi li pa 
depase valè yon tas pou chak 
repa. Pa janm manje pliske you 
tas. 


“ — Pa egzanp, si wap manje 
pitza, you tranch se valè ki ta ka 
fè tas la, pa manje de. Pwoblèm 
nan se pa nan manje a li ye, se 


nan kantite ou manje a. 
dyèt — 


e DYABÈT | 

B. EGZÈSIS 


Fè egzèsis regilyèman se yon bagay ki 
enpòtan nan kontwole dyabèt. Li ede 
nan plizyè jan: 


+ Moun ki fè egzèsis sik nan san yo 
` sikile pi byen, konsa yo andwa pa 
bezwen anpil ensilin. 


“+  Moun sa yo gen pi bon sikilasyon 
san yo. San an ale toupatou nan 
tout kò yo san pwoblèm. 





“ Moun sa yo kontwole pwa yo pi 
byen pase lè yo fè egzèsis, yo 
boule kalori. 


“ Moun sa yo pi relaks, yo pa gen 
anpil estrès. 


Fò ou pa fè twòp egzèsis non plis tou, 
sa ka desann sik nan san an twò ba. 

Si yon jou ou gen pou fè plis egzèsis 
ke ou abitwe fè, pran yon vè lèt osnon 
manje yon fwi anvan ou kòmanse. 

1. “Wòl egzèsis nan 
kontwole dyabèt 


Lè you moun aktif, swa paske li fè 
egzèsis osinon paske li bay kò li anpil 
mouvman nan fè travay nan kay 
osinon lòt bagay, li sèvi ak glikoz li pi 
vit, kidonk, sa anpeche sik li moute. 
Lèfini, lap bezwen mwens ensilin 
paske li gen mwens idrat kabòn ki 
chita nan san l an menm tan. Lè you 
moun fè egzèsis, kelkilanswa, sa fè kò 
! sèvi ak sik la pi byen, li gen mwens 
pwoblèm. 












Moun ki bay kò yo mouvman gen plis 
mis, gen pi bon sikilasyon nan san yo 
epi tou yo pa gra fasil. Si yo gra, sa 
ede yo pèdi enpe pwa. 

Moun sa yo konn kontwole dyabèt la “Jay 
pi byen. w 


Tout moun te dwe fè egzèsis chak jou, 
nenpòt ki egzèsis, fè sa ou renmen an, 
lè ki pi bon pou ou, men fè-l chak jou. 
Si posib, fè-l toujou menm lè-a. 

Lè w fè anpil egzèsis, kantite sik nan 
san w ka chanje, li pa menm jan ak lè 
w pa fè. Se sak fè li bon pou you 
moun fè prèske menm kantite egzèsis 
la chak jou. Fètatansyon pou sik nan 
san w pa moute byen wo apresa pou li 
desann byen ba. Si sa rive souvan, 
fòk ou pale ak dokte w pou li ka di ou 
sa pou fè. 


Sik nenpòt ki moun ka moute osinon 
desann men, gwo moute ak gwo 
desann se pa you bon bagay ditou. Sik 
you moun te dwe rete nan you limit 
akseptab kèlkeswa moman an. 


You moun ki fè dyabèt ka fè egzèsis, 
se pa pou 1 kite pwoblèm sik moute 
desann nan fè li ret chita san li pa bay 
kò Il mouvman. Mouvman an pi bon 
pou lasante. 

C. MEDIKAMAN 








Depi doktè di w ou bezwen pran 
ensilin, 1 ap kalkile ki kalite ensilin ou 
bezwen epi ki kantite tou. Gen ensilin 
ki antre an aksyon nan kò moun pi vit 
ke lòt. Gen tip ensilin ki dire pi 
lontan nan san an ke lòt: doktè a ap 
deside ki tip ou bezwen osnon si se 
pou ou melanje de tip. 












Kèlkeswa sa li preskri a,pran abitid 
pou ou pran piki ensilin nan 
regilyèman, epi kantite doktè di ou 
pran an. 





Si ou pa santi ou byen lè ou pran 
kantite li di ou pran an , ou ka pale de 
sa avè l. Dapre rezilta tès ou yo, li ka 
deside fè chanjman. Men se pa janm 
ou menm ki pou fè chanjman yo 
poukont ou. 


Si ou gen pou pran piki de fwa pa jou, 
se pou ou pran l de fwa pa jou. Ou 
pa nan bliye, osnon ou pat sou sa jodi 


regilyèman. Si ou bliye souvan, ou 


i 

a 

Ou toujou bezwen pran ensilin nan 

pap fouti ansante. 


Si ou se yon moun la vi ou tètanba, ou 
pa janm konnen kote ou ap ye lè pou 
pran ensilin nan osnon pa egzanp si 
travay ou anpeche ou pran ensilin nan 
epitou manje a menm lè a chak jou (pa 
egzanp si ou se yon chofè taksi epi ou 
travay alè sa pou ou ta vap pran piki 
a, ou dwe pale sa ak doktè a, la di w 
kisa pou ou fè. 


Gen moun pwoblèm li sèke yon semèn 
li travay lajounen, yon lòt li travay 
apremidi osnon nan nwit, lavi 1 chanje 
totalman chak fwa. apeti l andwa pa 
menm jan, aktivite egzèsis la andwa pa 
toujou posib, moun sa a bezwen 
diskite sitiyasyon l ak doktè 1 epi 
jwenn yon fason pou li mete lòd nan 
sa li manje, nan egzèsis ak nan dòmi Il 
tou. 

. BON ABITID DYABETIK DWE PRAN 


“ Manje alè chak jou 


“+ Pran ensilin nan chak jou, a 
menm lè-a 


“ Manje egzakteman mezi sa 
kò 1 bezwen 


“ Kontwole sik la regilyèman 


“ — Konn sa pou l fè si sik la 
moute osinon si li desann 


“+ Kenbe abitid al kay doktè 
regilyèman. 


“ — Pran swen po li. 

“ Pran swen dan li. 

+ — Pa fimen. 

“ — Pran swen zye li. 

“ — Evite blese. Si li blese 


swaye l byen, pa kite 1 
enfekte. 

“Gen yon idantifikasyon sou li 
ki di li fè dyabèt konsa si li 
endispoze moun k ap ede l 
va konn sa pou yo fè ak sa 
pou yo pa fè. 


Pran piki nan alè se you bagay ki 
enpòtan. Lè you moun manje, sik la 
moute, fòk li jwenn ak ensilin nan deja 
ap tann li. Se sa k ap fè sik la pa rete 
wo. Si pa gen ensilin disponib, kòm 
nou te di deja, sik la ap ret ap flannen 


nan san-an. Sik la ap vinn wo nan san- 
an. 





Lè you moun pran piki a, fòk li 
manje. Si li pran piki a epi li pa 
manje, ap gen twòp ensilin nan san an. 
Fòk ensilin nan san an ak sik ki sòt 
nan manje moun nan manje a, (kidonk 
idrat kabòn anjeneral) tou le de nan 
you nivo ki balanse youn ak lòt pou sa 
gen yon ekilib nan sistèm moun nan. 
Sa se youn nan règ ki pi enpòtan pou 
you dyabetik swiv. Se sa tou kap fè l 
mennen you vi nòmal. 

X. PREKOSYON SANTE MOUN KI FÈ DYABÈT 


DWE PRAN: 


“ — Swen po: 


Moun ki fè sik ka fè 
enfeksyon fasil, si li blese, si li 
grafouyen, si li fè operasyon, po ! 
pran plis tan pou li geri. You moun 
ki fè sik pa dwe pran piki ensilin nan 
menm kote nan kò li tout tan, sa ka fè 
pati sa a fè boul. 


“+ Swen je: 


Lè sik la wo li gen tandans 
fè moun nan wè twoub. Sa se you 
siy. Gen de moun ki konn pa 
kontwole dyabèt la opwen yo konn 
vinn avèg. 


“+ — Swen pye: 


Lè san an pa sikile byen, 
pye se you pati nan kò moun ki soufri 
plis. Pye moun ki fè sik fèt pou 
toujou pwòp, byen lave, byen sèk. 

Fòk li pa met soulye sere, fòk li 
chanje chosèt chak jou, pa kite pye ] 
swe, ni pa kite pye l mayas. Fòk li 
koupe zong pye li, pran prekosyon 
pou li pa blese. 


“ Swen dan: 


Moun ki fè dyabèt erezman 
yo pa manje sik, sa evite dan yo pike. 
Yo fèt pou yo bwose dan yo de fwa 
pa jou omwen, fò ya l wè dantis chak 
ane pou tyeke si pa gen kèk dan kap 
pouri anba anba. Toujou di dantis la 
w fè sik. Fò li pran prekosyon pou li 
pa blese w tou. 


+ Lòt maladi: 


Mal gòj, lafyèv, règ (fi) ka 
fè sik la moute osinon desann. Menm 
si maladi a pa grav, toujou asire ou 
tyeke sik ou pandanstan sa a paske li 
ka lakòz chanjman nan kò w. Lè sa 
a, doktè ka di w ki chanjman pou w 
fè nan kontwòl dyabèt la. 

XI. TRETMAN TIMOUN AK PA GRANMOUN 


A. “Timoun 


Nan ka yon timoun ki fè dyabèt, gen 
anpil chans pou se tip 1 an li fè. 
Timoun, paske yap grandi, yo pa dwe 
nan yon dyèt estrik amwenske yo gwo 
epi dokte di se sa ki pou fèt. Lè sa a, 
prekosyon toujou pran pou se pa 
manje ki enpòtan nan kwasans timoun 
nan ke yo wete. Si yon timoun gen 
pou 1 swiv yon dyèt, sitou pou li 
kontwole kalori, se desè, dyonk foud, 
tablèt, bonbon, kola, ti pase bouch sa 
yo pou yo wete. Epitou, se pa pou 
timoun sa a pran yon dezyèm plat 
manje, menm si se ta manje ki 
nourisan. Yon plat se kont li. Pa 
bliye, li bon pou timoun nan jwenn 
tout fòtifyan li bezwen pou li grandi 
men si ou bali twòp, se sa ki pral fè 
sik la moute a. 

Manje ki nourisan pou timoun se tout 
manje ki nan 4 gwoup aliman an. 
Dokte a ka di w ki kantite nan chak 
gwoup timoun nan bezwen. Pa ba li 
plis ke sa. Manje ki nourisan pa 
egzanp se lèt, legim, salad, fwi, 
vyann, ze, diri, pwa, mayi, fwonmaj, 
depi se pa twòp. 

B. Granmoun 


Moun ki nan swiv dyèt ki ka estrik se 
moun ki finn grandi epi k ap gwosi 
san nesesite. Timoun pa ladan l. 


Pa bliye, moun ansent pa dwe swiv 
dyèt estrik, yo dwe mande doktè yo, 
enfimyè osnon nitrisyonis yo 
enfòmasyon sou sa. 


Konsèy sa yo nou pral bay la a se pou 
granmoun sitou. Timoun ki gwo ka 
swiv li tou menm si se dyabèt tip l an 
yo fè. 

XII. KESYON 


A. Kisa ki ka rive lè sik la 
moute? 






SIK LA KA MOUTE, lè sa a, men kisa 
ou ka santi: 


“Ou swaf 

“ Ou bezwen pise anpil 
“ Ou ka santi ou fèb 

“  Vantou ka ap fè ou mal 
“ Ou ka gen maltèt ak tèt vire 
“+  Apeti w ka pa bon 

“ Ou ka gen kè plen 

“ Ou ka vonmi 

“ Ou ka paka respire byen 

“ Ou ka gen youn osinon 


plizyè nan sentòm sa yo yon 
sèl kou 

B. Kisa ki ka rive lè sik la 
desann twò ba? 


SIK LA KA DESANN, Lè sa-a, men 
kisa w ka genyen: 
+ Ou ka swe kou pitit bouki 
San ou pa travay di 
“Ou ka endispoze 
“ Ou ka gen gwo maltèt 
“ Ou ka gen latranblad 
“ — Ou ka santi ou pa wè byen 
“ Ou ka santi ou grangou 
“ Ou ka santi kò w lou 


“ — Ou ka santi ou nève san 
rezon 


“ Ou ka santi ou dwòl, se pa 
konsa ou konn ye 





“ Ou ka gen tout sentòm sa yo 
alafwa. 

C. Ki pwoblèm sante ou ka 
genyen? 


SI OU PA PRAN SANTE W OSERYE, 
GEN BAGAY GRAV KI KA RIVE 
TANKOU 





“ Gen de reyaksyon ki sot nan 
sèvo w ki konn tou pote w 
ale. 


“ Gen de fwa, dyabetik ki 
malokipe konn lakòz: 






“ move sikilasyon san nan 
sèvo 


“ — paralezi 

“ moun vinn avèg 

“  kangrenn si ou blese 
“ pwoblèm sèks 


“ lanmò 





Pafwa tou, moun nan ka fè yon 
endispozisyon epi li ret domaje. Gen 
moun ki konn pèdi sou pwisans seks 

yo, gen ki konn pa wè byen osinon ki 
pa wè menm, gen ki konn santi you 
moso r. 1 kò yo vle mouri, sitou janm, 
akoz san an ki pa sikile byen. 


Men dyabèt se you maladi ki fasil pou ki 
kontwole, moun ki genyen l epi ki O 
pran swen kò yo kontinwe fè tout 

aktivite yo, sa pa limite yo nan aksyon 

yo, amwenske yo pa ta kontwole ! 

byen. 

Avantaj dyabèt sèke moun ki genyen 1: 


“ — Yo pa gen doulè 


“ Yo ka al travay, al lekòl, 
vwayaje 


“ — Yo ka fè espò osinon nenpòt 
kisa yo renmen fè 


“ — Yo ka fè pitit, fè operasyon 
yo ka mennen vi yo 
nòmalman. 

D. Poukisa yon moun dwe 
pran ensilin? 


Ensilin se you pwodwi kò w fè 
nòmalman. Tout moun genyen 1, se 
you pati nan kò w ki rele Pankreyas ki 
pwodwi 1. Men si pankreyas la pa 
fonksyone byen, si li pa pwodwi ase 
osinon si kò w bezwen plis ke sa 
pankreyas w pwodwi, fòk ou pran piki 
ensilin. 


Si pa gen ensilin pou louvri pòt pou 
idrat kabòn ki sòt nan manje a antre | 
nan sistèm kò a, pa gen kouray pou fè A - 
anyen, pa gen mwayen viv ansante. Li 





Tout moun dwe manje manje ki 
genyen idrat kabòn, men moun ki fè 
dyabèt pa dwe pran twòp. Se pou sa 
yo dwe swiv you dyèt ki pèmèt yo 
kontwole manje ki gen anpil sik yo. 


Si you moun manje manje ki bay sik 
epi li pa gen ase ensilin, ap gen anpil 
sik nan san li. Sa ap fè l malad. Sèl 
solisyon se pran ensilin. 

Lè moun nan pa pran ensilin epi sik sa 
a chita nan san an, blokis sa a ka koze 
you pakèt sentòm. Lè moun nan pran 
ensilin nan, sik la kontwole. You 
moun pa dwe tann li gen sentòm pou li 
pran ensilin. Li ka gentan twò ta. Fò 
li toujou pran ensilin nan alè, chak 
jou. Si you moun ki pran ensilin nan 
alè chak jou toujou gen sik li wo, fò l 
wè doktè. 

E. Eske gen lòt mwayen sikre 
manje? 


Sik blan, sik wouj, gen twòp idrat 
kabòn ladan yo (sik). Si yon dyabetik 
sèvi avè yo, sik li ka moute wo byen 
vit. Se sak fè moun ki fè dyabèt sèvi 
ak yo sèlman lè sik li ba anpil, tankou 
se yon remèd pou monte sik la vitvit. 


Gen lòt mwayen sikre manje osinon 
bagay pou bwè. Sa vle di yon moun ka 
sèvi ak pwodwi atifisyèl ki dous 
tankou sik men ki pa sik. Yo pa gen 
menm efè ak sik non plis. Pwodwi sa 
yo ka ranplase sik wouj osinon sik 
blan, Nou pral ba w kèk egzanp. 


Moun ki renmen bagay dous andwa 

sèvi ak pwodwi sa yo. Gen de yo ki 
natirèl, gen de yo ki atifisyèl. Sik sa 

moun abitwe dousi manje osnon ji a, 
bon non li se glikoz. 


Sik atifisyèl yo menm, yo prèske pa 
gen kalori. Kelkeswa sa wap chwazi a, 
fòk se doktè ki rekòmande w li, paske 
atansyon pa kapon. 

1. Egzanp sik Natirèl 
(ki pa glikoz) 


a. Friktoz: sa se sik ki nan 
myèl, nan fwi epi nan kèk legim. Gen 
you mak manje Ozetazini ki rele 
"Weight Watchers" (tradiksyon pou 
"moun kap veye pwa yo”) ki itilize 
friktoz anpil. Sa nou ka di de li sè ke: 


“ — Li pran plis tan ke glikoz 
pou-l rive nan san an 
Li ka fè sik ou moute. 


“ Se nan fwa-w li ale, li pa 
bezwen ensilin pou 
louvri pòt pou li pou l antre 
nan sistèm ko w. 


“ Li pa gen move gou 
“ — Si ou pran plis ke 10 kiyè 


atab friktoz pa jou, li ka 
ba w dyare. 





“ Si ou vle pèdi pwa, ou pa 
dwe chwazi 1, paske li gen 
kalori ladan-l, menm jan ak 
glikoz. 

Xilitòl: Sa se you sik yo 
jwenn nan ekòs bwa, yo sèvi 
avè-l nan medikaman timoun 
paske li pa lakoz dan pike. 
Sa nou ka di de li sè ke: 


Li pap fè sik nan san w 
moute si w sèvi avè-l 


Si ou pran plis ke 3 kiyè atab 
xilitol pa jou, li ka 
ba w dyare. 


Li ka bay pyè nan ren osinon 
kansè. 


Sòbitòl: Sa se sik ki sòti nan 
plant. Yo sèvi avè-l anpil 
pou fè chiklèt, dous, siwo 
pou tous, pat dantifris ak 
krèm pou dyabetik. 

Sa nou konnen de li sè ke: 


“ Li pa moute sik nan san an 
vit men li fè 1! moute. 


“ Li pa vann chè 


“+ Siou pran plis ke 1 kiyè atab 
pa jou, li ka 
ba w dyare. 


2. Lòt kalite sik ki 
genyen, yo atifisyèl, sa vle di, yo pa 
sòti nan pwodwi natirèl, se envante yo 
envante yo nan laboratwa. Se pwodwi 
chimik yo ye. Sa ki pi popilè yo se: 


a. Sakarin: Yo sèvi avè-l pou 
fè kola dyabetik, dezenfektan 
pou moun gagari, manje sa 
Meriken rele "lokalori", ki 
vle di ki gen mwens kalori 
ke lòt. Yo vann sakarin nan 
ti sache, non komèsyal li se 
"Sweet'n Low", "Sugar 
Twin" ak "Nutra Diet". Sa 
nou ka di de sakarin sè ke: 

Lè ou sikre manje osinon 
bwason avè-l, li pa rete nan 
kò w lontan, li elimine nan 
pise. 


Li pa fè sik nan san w moute 
menm 


Li pa chè, li toupatou nan 
tout makèt 


Li prèske pa gen kalori 
menm. 


Li pa lakòz dan pike 


Li gen you gou ou ti jan 
dwòl 


Li ka koze kansè si you 
moun sèvi avè-l anpil 

Aspatam: Yo sèvi avè-l pou 
fè kola, jelo, chiklèt ak 
chokola pou dyabetik. Sa 
nou konnen de li sè ke: 


Kò moun ka dijere-l 


Li prèske pa gen kalori 
ladan-l 


Ou pa ka kwit li, li pa ka 
melanje ak tout manje. 

FOM POU KONTWOLE SIK LA 


.XII. 


Kote pou m ekri wotè sik la 





` 


WOTE SIK LA | SA M FÈ POU SA 

XIV. — MEN KOTE M-EKRI ADRÈS, TELEFÒN 
AK NON DOKTE, MIS EPI LÒT MOUN 


Telefòn li 

IOSTON 


mttiot 


O 3 9999 05294 092 9 


HEALTH RELATED BOOKS 
IN CREOLE 
FROM EDUCA VISION 


Diabetes / Dyabèt. An illustrated brochure that explains in simple terms what 
a patient needs to know about diabetes and diabetes management; in Creole, 
by Maude Heurtelou. Cat. BOO9. $6.00 


Health maintenance/ Pran swen kò ou, public health information package 
in Creole, designed to be used by health care providers to initiate and educate 
clients or by individual . Cat#. BOO5. $12.00 


The human life cycle. From infancy to old age the students are presented with 
aspects of life at different ages. Creole and English. 64 pages, well illustrated. 
Cat# BOO7. $12.00 


Posters (bilingual Creole-English) 

-Parts of the body: Inside. Cat# P200 

-Parts of the body: Outside. Cat# P201 

-Parts of the body: Skeleton. Cat# P202 

-Fire prevention Cat# P203 - 

-Protecting children from dangerous cleaning chemical in the house. Cat# 
P204 





Audio tapes 
Health, nutrition £ growth ; Pregnancy de lactation 
Health A Sickness ; Vaccine: what, when, why, 
Fever ; Deshydratation: Diarrhea, vomiting 
Lead poisoning Eye and ear infection 
Bronchitis £ Pneumonia Lyme diseases ; 
Head injury, Ringworm of scalp — High blood pressure 
and Head lice Diabetes 
Constipation é: diarrhea Aids 
EDUCA VISION 
CREOLE RESOURCE CENTER 


7130, Cove Place Temple Terrace, FL 33617 
Tel. 813 985-3799 Fax 813 985-3799 





